হারমায়নি গ্রেঞ্জার
হারমায়নি জিন গ্রেঞ্জার (ইংরেজিতে Hermione Jean Granger) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস-সিরিজের এক কাল্পনিক চরিত্র। সিরিজের প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" থেকে পরবর্তী প্রতিটি উপন্যাসে তার উপস্থিতি রয়েছে। সিরিজে সে হ্যারি পটার ও রন উইজলির অত্যন্ত ঘনিষ্ঠ বন্ধু হিসেবে আবির্ভূত হয়েছে। তার চরিত্রে বিচক্ষণতা ও বুদ্ধির সমন্বয় ঘটেছে। রাউলিং বলেছেন যে, তিনি হারমায়নির মধ্যে তার নিজের ছোটবেলার চরিত্রকে প্রকাশ করেছেন।
কেট শপ্যাঁ
১৮৯৯ সালে প্রকাশিত হয় তাঁর বিখ্যাত উপন্যাস "দ্য অ্যাওয়েকনিং" ("The Awakening")। শুরুতে বিভিন্ন পত্রপত্রিকায় উপন্যাসটির যথেষ্ট বিরূপ সমালোচনাই ঘটে। আসলে এই উপন্যাসে তিনি যেরকম বলিষ্ঠভাবে নারী যৌনতা, বিবাহবহির্ভূত সম্পর্ক, মাতৃত্ব, প্রভৃতি বিষয় নিয়ে নাড়াচাড়া করেন, সমসাময়িক সমাজ তা তখনও সেভাবে নিতে প্রস্তুত ছিল না। তবে কিছু কিছু সংবাদ সাময়িকীতে গ্রন্থ পর্যালোচনায় উপন্যাসটির প্রশংসাও করা হয়। কিন্তু বিরূপ সমালোচনায় তিনি তখন এতটাই আহত বোধ করেন যে এরপর আর তিনি উপন্যাস না লিখে ছোটগল্পেই সম্পূর্ণ মনোনিবেশ করেন। ১৯০০ খ্রিস্টাব্দে তিনি লেখেন "দ্য জেন্টলম্যান ফ্রম নিউ অর্লিয়েন্স"। সেই বছরই "মারকুইস'এর হু'জ হু"তে তাঁর নামও স্থান পায়।